stanford-oval/wikipedia huggingface dataset:
Prostituutio
Eläimillä

Prostituution kaltaista käyttäytymistä on havaittu myös joillakin eläinlajeilla, kuten simpansseilla ja jääpingviineillä.
Tunnettuja prostituoituja

Aspasia, kreikkalainen prostituoitu, puhuja ja kirjailija (n. 470–410 eaa.)
Virginie Despentes, ranskalainen kirjailija, kääntäjä ja ohjaaja (s. 1969)
Tiia Forsström, suomalainen seksuaaliaktivisti (s. 1974).
Mary Jane Kelly, Viiltäjä-Jackin murhaama brittiläinen prostituoitu (1863–1888)
Mata Hari, hollantilainen vakooja ja tanssija (1876–1917)
Madame de Pompadour, ranskalainen taiteentukija ja hovin jäsen (1721–1764)
Valerie Solanas, yhdysvaltalainen kerjäläinen, kirjailija ja naisten ihmisoikeuksien puolustaja (1936–1988)
Elizabeth Stride, Viiltäjä-Jackin murhaama brittiläinen prostituoitu (1843–1888)
Aileen Wuornos, henkirikoksia tehnyt yhdysvaltalainen (1956–2002)
Kirjallisuutta

Bassermann, Lujo: Maailman vanhin ammatti: Kulttuurihistoria.  ((Das älteste Gewerbe: Eine Kulturgeschichte, 1965.) Suomentanut Raimo Arhela)  Jyväskylä:  Gummerus, 1967.
Laukkanen, Mari-Elina: Suomalainen ja muu pohjoismainen prostituutiokirjallisuus.  (Stakes,  Aiheita 17/1999)  Helsinki:  Stakes, 1999.  ISBN 951-33-0805-7
Malarek, Victor: Natashat: Seksibisneksen uhrit.  ((The natashas: Inside the new global sex trade, 2004.) Suomentanut Leena Nivala)  Helsingissä:  Otava, 2005.  ISBN 951-1-19975-7
Mäki, Teemu: Oikeus huoruuteen. Voima 2/2006.
Nieminen, Anna – Parhi-Riikola, Päivi: Prostituutio peilaa aikaansa. Tiede 4/2004.
Thorbek, Susanne & Pattanaik, Bandana (toim.): Rajat ylittävä prostituutio: Globaalien toimintamallien muuttuminen.  ((Transnational prostitution: Changing patterns in a global context, 2002.) Suomennos: Sari-Anne Ahvonen. Kääntöpiiri)  Helsinki:  Like, 2003.  ISBN 952-471-200-8
Aiheesta muualla

Wikimedia Commonsissa on kuvia tai muita tiedostoja aiheesta .
Prostitution Research and Education. (englanniksi)
”Maksullinen seksi on kuin vessassa käyntiä.” MTVuutiset.fi 26.1.2011.
Väittely 1990-luvun suomalaisesta katuprostituutiosta. Ylen Elävä arkisto.
Seksin myynnin ja ostamisen lainsäädännöllinen asema maailmassa.  Laillista ja lakisääteistä
  Myynti laillista, paritus laitonta.
  Myynti ja ostaminen kielletty.
  Myynti laillista, ostaminen laitonta.
  Myynti ja ostaminen dekriminalisoitu.
  Laki vaihtelee alueittain.
Seksin myynnin ja ostamisen lainsäädännöllinen asema Euroopassa.
  Seksin myynti laillista ja säänneltyä, bordellinpito laillista ja säänneltyä
  Seksin myynti laillista ja säänneltyä, bordellinpito laitonta
  Seksin myynti laillista mutta sääntelemätöntä, bordellinpito laitonta
  Seksin ostaminen laitonta: asiakkaita rankaistaan, myyjiä ei
  Seksin myynti laitonta: myyjiä rankaistaan
Soi Cowboy, seksinmyyntialue Bangkokissa.
Luettelo Stanley Cupin voittaneista pelaajista

Tämä on epätäydellinen Luettelo Stanley Cupin voittaneista pelaajista. Stanley Cupista on pelattu vuodesta 1893 lähtien ja sitä pidetään yhtenä jääkiekkoilun arvostetuimmista seurajoukkuepalkinnoista. Nykyään se on NHL:n mestaruuspalkinto, joka annetaan pudotuspelit voittaneelle joukkueelle.
Luettelossa olevat ovat voittaneet palkinnon pelaajina. Valmentajina, tai muissa tehtävissä palkinnon voittaneita ei luetella tässä. Stanley Cup -pokaaliin on kaiverrettu voittajajoukkueiden pelaajien ja johtoryhmän nimet.
Montreal Canadiensin Henri Richardilla on eniten Stanley Cup -voittoja pelaajana, 11 kappaletta. Kymmenen kertaa Cupin ovat voittaneet Montrealin Jean Béliveau ja Yvan Cournoyer ja yhdeksän kertaa Claude Provost.
Red Kelly on voittanut Stanley Cupin kahdeksan kertaa, mutta hän on eniten voittoja kerännyt pelaaja, joka ei ole koskaan pelannut Montreal Canadiensissa.
Jack Marshall on ainoa pelaaja, joka on voittanut Stanley Cupin neljässä eri joukkueessa. Claude Lemieux ja Patrick Maroon ovat ainoita, joka ovat vuoden 1962 jälkeen voittaneet Cupin peräkkäisinä vuosina kahdessa eri seurassa.
Luettelossa ovat Stanley Cup -pokaaliin kaiverrettujen pelaajien nimet. Ennen vuotta 1977 pelaajan piti pelata pudotuspeleissä, jotta hän sai nimensä Stanley Cupiin. Vuodesta 1977 lähtien pelaajan on pitänyt pelata puolet runkosarjan otteluista tai yhdessä Stanley Cup finaalissa, jotta hänen nimensä voidaan kaivertaa Stanley Cupiin. Sääntöä kuitenkin sovelletaan tapauskohtaisesti.
Bud Dajon ensimmäinen taistelu

Bud Dajon ensimmäinen taistelu (engl. First Battle of Bud Dajo, myös Battle of Mt. Dajo) oli yhdysvaltalaisten joukkojen sotatoimi, jonka tarkoitus oli murtaa Moro-kapina Jolo-saarella Filippiineillä maaliskuussa 1906. Kapinalliset morot olivat vetäytyneet sammuneen tulivuori Bud Dajo kraatterille. Kapinallisia seurasivat myös heidän perheensä, joten amerikkalaisten hyökätessä paikalla oli runsaasti naisia ja lapsia. Suurin osa vuoren puolustajista sai surmansa.
Tapaus aiheutti kohun Yhdysvalloissa, jossa sitä arvosteli esimerkiksi Mark Twain. Taistelua kuvailtiin lehdistössä verilöylynä. Se ei myöskään päättänyt morojen kapinointia alueella.
Tausta

Sulun sulttaani Jamalul Kiram II ja yhdysvaltalainen prikaatinkenraali John C. Bates olivat solmineet niin sanotun Batesin sopimuksen vuonna 1899. Sulttaani ja hänen alaisensa päälliköt saivat kuukausittaisen maksun Yhdysvalloilta ja vastaavasti sopimus takasi Yhdysvaltojen herruuden Sulun sulttaanikunnan alueella. Amerikkalaiset saivat aikaa myös kukistakseen filippiiniläisten kapinoinnin muualla maassa. Yhdysvallat sanoi kuitenkin sopimuksen irti maaliskuussa 1904 syyttäen sulttaania morojen kapinoinnin tukemisesta ja orjuuden jatkamisesta.
Sopimuksen purkamisen jälkeen alkoivat yhteenotot morojen ja amerikkalaisten välillä. Jolon saarella morojen vastaista sotaa johti kenraalimajuri Leonard Wood. Morojen hyökkäysten kiihtyessä vaikutti siltä, että amerikkalaiset eivät pystyisi tukahduttamaan kapinointia. Amerikkalaisten näennäinen heikkous rohkaisi kapinallisia. Toisaalta liikkeelle lähti huhu, jonka mukaan amerikkalaiset valmistelivat suurta verilöylyä. Huhun takia satoja moroja, mukaan lukien naisia ja lapsia, siirtyi Bud Dajolle. Naiset ja laspet liikkuivat perinteen mukaan morosoturien mukana. Bud Dajo on sammunut tulivuori, joka kansanperinteessä liitettiin sotureita auttaviin henkiin. Hankalakulkuiselle vuorelle pääsi vain tiheiden viidakkojen läpi kulkevia kapeita polkuja pitkin. Vuorta pidettiin helposti puolustettavana, ja puolustajilla oli vuorella suuri määrä tarvikkeita.
Amerikkalaiset yrittivät ensin saada kapinalliset morot antautumaan neuvottelujen kautta. Neuvottelujen epäonnistuessa Wood päätti hyökätä joukkoineen Bud Dajolle 5. maaliskuuta 1906. Vuorelle hyökkäävien joukkojen johdossa oli eversti Joseph W. Duncan. 6. maaliskuuta tehtiin vielä viimeinen epäonnistunut neuvotteluyritys.
Taistelu

Amerikkalaiset alkoivat edetä Bud Dajolle vuoren viidakon läpi tykistön pehmittäessä samalla puolustajien asemia. Iltaan 6. maaliskuuta mennessä amerikkalaiset olivat edenneet suurin piirtein vuoren keskivaiheille saakka ja he päättivät perustaa yön ajaksi leirin. Yön aikana amerikkalaisia hätistelivät morojen tarkka-ampujat.
Eteneminen jatkui seuraavana päivänä. Tykistön tuli osoittautui suhteellisen tehottomaksi. Amerikkalaiset alkoivat kärsiä raskaita tappioita. Moroilla oli esimerkiksi tapana teeskennellä kaatunutta ja yrittää näin väijyttää amerikkalaisten joukkoja. Lähempänä vuoren huippua amerikkalaiset hyökkäsivät morojen rakennuttamia linnoitteita (cotta) vastaan. Vuoren kraatterin ulkoreunan saavutettuaan amerikkalaiset toivat huipulle tykkejä ja konekiväärejä. Vuori oli vallattu 8. maaliskuuta.
Seuraukset

Amerikkalaisten tappiot olivat 18 miestä kaatuneina ja 52 haavoittuneina. Kenraalimajuri Wood kuvaili vuoren kaikkien puolustajien kaatuneen. Hänen mukaansa vihollisen kaatuneita oli noin 600. Korkeampien arvioiden mukaan kaatuneita oli 900. Morojen puolella kaatuneet käsittivät myös naisia ja lapsia.
Yhdysvallat juhli taistelua virallisesti voittona. Woodia onnitteli esimerkiksi hänen henkilökohtainen ystävänsä presidentti Theodore Roosevelt. Maan lehdistössä sitä alettiin kuitenkin kuvailla verilöylynä. Erityisesti huomioitiin suuri kaatuneiden siviilien määrä. Lehdistön mukaan Wood olisi yhtä hyvin voinut tyytyä vuoren piiritykseen. Kritiikkiä esitti myös esimerkiksi kirjailija Mark Twain.
Taistelun herättämä kritiikki Yhdysvalloissa unohtui nopeasti. Sulun sulttaani ja amerikkalaismieliset päälliköt uskoivat taistelun johtavan rauhaan alueella. Morojen vastarinta kuitenkin jatkui. Vuonna 1911 käytiin Bud Dajon toinen taistelu ja vuonna 1913 Bud Bagsakin taistelu.
Näkymä kohti Bud Dajon tulivuorta Jololla.
Pyhän Mikaelin ruusukko

Pyhän Mikaelin ruusukko
Pyhän Mikaelin ruusukko on rukousnauhan avulla lausuttava roomalaiskatolinen rukouksista koostuva hartaus. Se sai virallisen hyväksynnän paavi Pius IX:ltä vuonna 1851.
Nimestään huolimatta sitä ei rukoilla ruusukon avulla, vaan sitä varten on oma rukousnauha. Pyhän Mikaelin ruusukko alkaa vuororukouksella joka päättyy n.s. pieneen kunniaan kuten hetkirukousen alku. Rukouksen pääosa muodostuu yhdeksän rukousaiheen puolesta, sekä arkkienkeli Mikaelin että vuorollaan enkelihierarkian jokaisen yhdeksän kuoron esirukouksiin vedoten, Isä meidän -rukouksesta ja sitä seuraavista kolmesta Terve Mariasta.  Ruusukko päättyy neljään Isä meidän -rukoukseen, kolmen arkkienkelin Mikaelin, Gabrielin ja Rafaelin sekä neljäntenä suojelusenkelin kunniaksi, ja lopuksi rukoukseen pyhälle Mikaelille suojeluksesta ohjaukseksi palvelemaan Jumalaa, ja rukoukseen Jumalalle vapautuksesta vihollisista kuoleman hetkellä. Suomenkielisen käännöksen Pyhän Mikaelin ruusukolle on hyväksynyt piispa Teemu Sippo vuonna 2011.
Raamatussa enkeli rukoilee Jerusalemin ja Juudan kaupunkien puolesta Sakarjan kirjassa (Sak. 1:12). Psalmeissa 103 ja 148 puhutellaan myös enkeleitä.
Aiheesta muualla

Pyhän Mikaelin ihmeellinen maailma - Pyhän Mikaelin ruusukko
Pyhän Mikaelin ruusukko latinaksi
Frederik

| Frederik |
| --- | --- |
 Frederik Kiuruvedellä 16.7.2008 Iskelmän juhlaa 10 vuotta -tapahtumassa
Henkilötiedot
Koko nimi:  Ilkka Juhani Sysimetsä
Syntynyt: 2. helmikuuta 1945 Helsinki (ikä 80)
Ammatti:  muusikko, säveltäjä
Muusikko
Taiteilijanimi:  Frederik Anssi Savioja Kurt Gräsbeck (säveltäjänä)
Aktiivisena:  1964–
Tyylilajit:  iskelmä, pop, disko
Yhtyeet:  The Roosters Jim & The Beatmakers
  [ Muokkaa Wikidatassa ] [ ohje ]  
Frederik (oikealta nimeltään Ilkka Juhani Sysimetsä, s. 2. helmikuuta 1945 Helsinki) on suomalainen iskelmä- ja poplaulaja. Hänet tunnetaan myös lempinimellä Reetu, ja toisinaan Frederik kutsuu itseään ”Junttidiskon kuninkaaksi”.
Sysimetsä perusti vuonna 1966 yhdessä Seppo Bruunin kanssa Stump-nuorisolehden. Sysimetsä toimi Bruunin kanssa lehden päätoimittajina vuosina 1966–1970.
Ilkka Sysimetsä on mainosgraafikko Ilmari Sysimetsän poika ja arkkitehti Heikki Sysimetsän veljenpoika.
Musiikkiura > 1960-luku

Ensimmäisen esiintymisensä Frederik teki Jim & The Beatmakersien urkurina, mutta hän siirtyi pian Roostersiin, josta hänet erotettiin, koska häntä pidettiin huonona kosketinsoittajana.lähde? 1960-luvulla Frederik kiersi muun muassa Tapani Kansan ja Kristina Hautalan taustayhtyeissä. 1960-luvun lopulla Frederik otti laulutunteja oopperalaulaja Ester Raskilta. Frederikin ensimmäinen single ”Kaukana pohjoisessa” / ”Sääli on sairautta” ilmestyi vuonna 1968 Columbia-levymerkillä. Tässä vaiheessa taiteilijanimenä tosin toimi vielä Anssi Savioja. Säestäjänä singlellä toimi Soulset-yhtye. Uudeksi nimeksi valittiin Frederik Tanskan kruununprinssin mukaan.
Musiikkiura > 1970-luku

Frederikin läpimurto tapahtui vuonna 1970 Syksyn sävel -kilpailussa Kari Kuuvan sävelmällä ”Jos jotain yrittää”, joka tunnetaan ehkä paremmin nimellä ”Harva meistä on rautaa”. Kilpailussa hän sijoittui kolmanneksi Irwin Goodmanin voitettua ylivoimaisesti. Siitä huolimatta ”Jos jotain yrittää” oli Frederikin uusi hitti ja se julkaistiin hänen ensimmäisellä levyllään Tulin, näin ja voitin...
Frederikille tarjottiin vuonna 1972 esitettäväksi Kari Kuuvan säveltämää kappaletta ”Daa-da, daa-da”, mutta levy-yhtiön pomo Toivo Kärki piti kappaleen sanoituksia huonona, koska siinä laulettiin esimerkiksi ”hiki pintaan täytyy saada”. Kappale päätyi lopulta Sammy Babitzinin esitettäväksi ja siitä tuli Suomen popmusiikin tunnetuimpia kappaleita, minkä johdosta Toivo Kärki pahoitteli päätöstään kauan Frederikille. 1970-luvun alussa Frederikille muokattiin macho-imago, Tom Jones -tyyliin. Samoihin aikoihin Reetu kiersi maata mainostaen Sultan-kondomeja valkoinen turbaani päässään ja kondomeja jaellen, johon liittyen julkaistiin single ”Sultan supermies”.lähde?
Frederik teki musiikkia ahkerasti läpi 1970-luvun, mutta ensimmäisen kultalevynsä hän sai vasta albumista Tsingis Khan vuonna 1979. Albumin nimiraita oli suomalainen versio Länsi-Saksan vuoden 1979 Euroviisukappaleesta ”Dschinghis Khan”, jonka esitti kilpailussa samanniminen yhtye. Suomalaiset sanat teki Juha Vainio. Kappaleen säveltäjä Ralph Siegel soitti Suomeen ja kehui Frederikin versiota jopa alkuperäistä paremmaksi. Hän tarjosi levytettäväksi kappaletta ”Hadschi Halef Omar”, joka tunnetaan Suomessa hittinä ”Sheikki Ali Hassan”. Myös tähän käännösiskelmään teki Juha Vainio sanat.
Musiikkiura > 1980-luku

1980-luku oli Frederikille menestyksekäs. Vuonna 1980 Esa Nieminen sävelsi ja Raul Reiman sanoitti kappaleen ”Kolmekymppinen”, josta tuli yksi Frederikin ikivihreistä. ”Kolmekymppinen” julkaistiin samannimisellä albumilla, joka myi kultaa. Vuonna 1981 Frederik osallistui Euroviisukarsintaan Jori Sivosen säveltämällä ja Raul Reimanin sanoittamalla kappaleella ”Titanic”, josta tuli hänen tunnetuimpia kappaleitaan. Taustakuorossa lauloivat Meiju Suvas, Helena Lindgren, Tuire Pentikäinen ja Kaija Koo. Kappale oli kansan suosikki, saaden ylivoimaisesti eniten ääniä, mutta asiantuntijaraati lähetti Suomea edustamaan Riki Sorsan. Alta pois -albumi, joka sisälsi ”Titanicin”, myi jälleen kultaa. Tämän jälkeen Frederik perusti oman levy-yhtiönsä, Reetu Recordsin, jonka ensimmäinen albumi Roadstar myi timanttilevyyn oikeuttavan määrän. Menestys jatkui 1984, kun Singapore-albumi myi kultaa. Vuonna 1989 Frederik levytti Tallinnassa timanttia myyneen albumin Uhri rakkauden.
Musiikkiura > 1990-luku

1990-luvun alussa Frederik teki Jaana Rinteen sanoittaman Killeri-levyn, jonka Ralf Örn suunnitteli ja tuotti. Killeri sisälsi muun muassa coverversioita Village People -yhtyeeltä (”Nakurantaan” ja ”Miesstrippari”) ja Kiss-yhtyeeltä (”Eero Eeros”). Vuonna 1991 Frederik osallistui Syksyn Säveleen kappaleella ”Markkinarako” ilman suurta menestystä. Killeri-nimeä kantava levy myi jälleen timanttia, ja Reetu sai ikuisen machoilijan leiman otsaansa. Vuonna 1995 Frederik levytti Mascara-yhtyeen kanssa kappaleen ”Tyylilyyli”. Yhteistyö jatkui ”Humu humu nuku nuku apua” -singlellä. Jälkimmäinen julkaistiin 1998 albumilla Sä tulit koputtamatta. Vuosikymmenen lopulla Frederikin suosio keikoilla alkoi nousta vanhojen hittien voimalla.
Musiikkiura > 2000-luku

Syksyllä 2000 Frederikin suurimmat hitit koottiin kokoelmaksi, joka myi kultaa. Samana vuonna Frederik yritti Syksyn sävel -kisaan kappaleella ”Rytsölät ostaa kaiken”. IT-miljonääriveljeksistä kertonut kappale kuitenkin hyllytettiin ”hyvän maun rajoilla” liikkumisen takia. Vuonna 2002 Frederik julkaisi Pelimies-levyn, joka sisälsi artistin omien sanojen mukaan ”junttidiskoa”. Levyltä löytyivät muun muassa versio ”Volga”-kappaleesta (alun perin Moskau), ”Hei Beibi” ja ”Rio”. Myös ”Rytsölät ostaa kaiken” -kappale löytyy albumilta, nimellä ”Rytsölät baanalla”, ja sen tekstiäkin on hieman muutettu. Vuonna 2004 Frederik juhlisti 35 vuotta kestänyttä uraansa konserttikiertueella ja tuplakokoelmalla, joka sisälsi myös muutaman uuden kappaleen. Vuonna 2005 Frederik nimettiin yhdeksi Iskelmä-Finlandia-palkinnon saajaehdokkaaksi.
Vuonna 2007 hän julkaisi uuden albuminsa Äijäenergiaa. Levyltä löytyy ”Rasputin”, Tom Jonesin ”Sex Bomb” eli ”Seksipommi”, ”Porno on pop”, sekä muita uusia kappaleita.
Vuoden 2008 loppupuolella Frederik ja Mikko Kivinen kehittelivät Viihdekeskus Flamingoon esitettäväksi Reetun uraan pohjautuvan musiikkiesityksen. Esitykset keräsivät paljon ihmisiä, ja ensimmäinen esitys julkaistiin DVD:lle ja CD:lle, jotka julkaistiin 2009.
Musiikkiura > 2010-luku

Frederik julkaisi vuonna 2011 albumin Ladyboy.
Vuoden 2012 lopulla Frederik esiintyi Tapani Kansan, Dannyn, Einin ja Virve Rostin kanssa Finnhits 2012 -konserttikiertueella.
Vuoden 2012 marraskuussa käynnistyi myös Suomen Pipliaseuran sekä Helsingin, Espoon ja Vantaan seurakuntayhtymien kampanja ”Aito joulu”, jolla pyrittiin puhuttelemaan kirkosta etääntyneitä. Kampanjassa Frederik, Pertti Neumann ja Martina Aitolehti esittivät Esa Niemisen säveltämän ja Sinikka Svärdin sanoittaman kappaleen ”Aito joulu”. Frederik itse kommentoi kampanjaa seuraavasti: ”Lähdin mielelläni kristilliseen kampanjaan. Nuoruusajoilta on hyviä muistoja Helsingin seurakuntien nuorisotyöstä. Rikkinäisen kodin kasvattina sain sieltä turvaa”.
Vuonna 2014 hän osallistui Suojele sonnia -kampanjaan, ja esitti myös samannimisen kappaleen.
Vuoden 2015 lokakuussa häneltä ilmestyi uusi ”Yön sudet” -niminen single, joka kertoo Venäjän presidentti Vladimir Putinista. Kesällä 2016 Frederik lähti keikkailemaan yhdessä Dannyn ja Tapani Kansan kanssa käyttäen nimeä ”Finnhittien kuninkaat”, jossa on ideana se että kolme kaverusta tulee omalla vuorollaan lavalle laulamaan hittejään, ja mukana on myös välispiikkejä ja yhteisnumeroita. Kesällä 2017 kiertue sai jatkoa. Vuonna 2018 Frederik julkaisi singlen ”Mannerheim” ja vieraili TOUKØn kappaleessa ”Märkä Loma” sekä Herra Vuorten uudella versionnilla ”Sheikki Ali Hassanista”.
Frederik kertoi lokakuussa 2019 aikovansa tehdä jäähyväiskiertueensa syksyllä 2020. Häneltä ilmestyi vuoden 2019 lokakuussa single ”Juodaan ja painitaan”, jonka hän itse ilmoitti jäävän viimeiseksi singlekseen. Frederikistä on valmisteilla elokuva, joka oli syksyllä 2019 käsikirjoitusvaiheessa.
Musiikkiura > 2020-luku

Frederik julkaisi keväällä 2020 remixin ”Juodaan ja painitaan” -kappaleestaan. Lokakuussa ilmestyi Otavan kustantama omaelämäkertakirja Harva meistä on Frederik, jonka ovat kirjoittaneet Tommi Pietarinen ja Frederik itse. Kirja julkaistiin keskiviikkona 28. lokakuuta, ja jo torstaina Aino-Kaisa Pekonen kertoi Otavan poistavan kirjan seuraavasta painoksesta häntä koskevat virheelliset väitteet. Myös Meiju Suvas kommentoi kirjassa olevien häntä koskevien väitteiden olevan virheellisiä.
Frederik tekee nykyään keikkoja satunnaisesti, esimerkiksi Retrojengi-keikalla oli mukana vuonna 2024 Seinäjoen tangomarkkinoilla
Muu toiminta

1960-luvun lopulla Frederik toimi musiikkilehti Stumpin kustantajana ja toimittajana.
Vuoden 2002 alussa Frederik oli ensimmäisenä suomalaisena mukana Pepsin mainoskampanjassa. Mainosten tyyli oli itseironiaa, Frederik edusti huonoa makua ja Pepsi hyvää.
Ilkka Sysimetsä oli perussuomalaisten ehdokas Helsingin vaalipiiristä vuoden 2007 eduskuntavaaleissa. Vaalissa hän keräsi noin 1 200 ääntä (Jussi Halla-ahon jälkeen toiseksi eniten Helsingin vaalipiirin perussuomalaisista), mutta jäi valitsematta. Sysimetsä oli Muutos 2011 -puolueen ehdokkaana Uudenmaan vaalipiiristä vuoden 2015 eduskuntavaaleissa, sen jälkeen kun perussuomalaisten puheenjohtaja Soini oli estänyt Sysimetsän ehdokkuuden, koska tämän puheet olivat Soinin mukaan haitaksi puolueelle. Sysimetsä sai 84 ääntä, jotka eivät riittäneet valintaan.
Syyskuussa 2013 Frederik osallistui Julkkis Big Brother -ohjelmaan.
Sysimetsä oli ehdolla vuoden 2023 eduskuntavaaleissa Vapauden liiton sitoutumattomana ehdokkaana Uudenmaan vaalipiirissä. Vaaliteemoiksi Sysimetsä nosti EU-kriittisyyden ja vanhustenhuollon. Sysimetsä leikkaisi johtajien palkkoja valtion omistamissa yrityksissä ja haluaisi eroon yhteisvaluutta eurosta. Hän sai yhteensä 41 ääntä eikä tullut valituksi.
Yksityiselämä

Ilkka Sysimetsän isä oli mainosgraafikko Ilmari Sysimetsä, joka kuoli vuonna 1955 Ilkan ollessa 10-vuotias. Frederik on kertonut kärsineensä äitinsä kanssa tämän väkivaltaisuudesta, ja hän on kuvannut isänsä kuolemaa helpotukseksi.
Frederik oli 1980- ja 90-luvuilla naimisissa toimittaja Pauliina Lunnan kanssa, ja liitosta syntyivät lapset Saana (s. 1985) ja Santeri (s. 1988). Myöhemmin Frederik asui avoliitossa häntä 38 vuotta nuoremman Riikka Itäpalon kanssa 15 vuoden ajan vuoteen 2017 saakka. Kahden tunnustetun lapsen lisäksi Frederikillä on elämäkertakirjansa mukaan kolme ”tilaustyönä tehtyä” ja neljä ”vahinkolasta”.
Vuonna 2012 Frederik osti ensimmäisen omistusasuntonsa Helsingin Kannelmäestä. Hän on julkisuudessa ilmoittanut lopettaneensa kokonaan alkoholin käytön vuonna 2012. Frederik sai sydämen rytmihäiriön huhtikuussa 2015.
Frederik harrastaa tennistä, jossa hän on voittanut veteraanien SM-hopeaa, vaikka aloitti harrastamisen vasta 40-vuotiaana.
Diskografia > Albumit

Tulin, näin ja voitin... (1972)
En periks anna milloinkaan (1974)
Se jokin minulla on (1975)
Ramaya (1976)
Olen Dracula (1977)
Tuu jo tangoon (1978)
Tsingis Khan (1979, myynyt kultaa)
Kolmekymppinen (1980, myynyt kultaa)
Alta pois (1981, myynyt kultaa)
Roadstar (1983, myynyt timanttia)
Singapore (1984, myynyt kultaa)
Vänrikki Skool (1986)
Poing Poing Poing (1987)
Frederik & Café Casablanca (1988)
Uhri rakkauden (1989, myynyt timanttia)
Parhaat vuodet - Prinssi Frederik XIV (1990)
Killeri (1991, myynyt timanttia)
Hulabaloo (1992)
Adios (1993)
Kuka sinä olet (1996)
Sä tulit koputtamatta (1998)
Täydet kympit (1999)
Pelimies (2002)
Äijäenergiaa (2007)
Ladyboy (2011)
Missä on jatkot? (2014)
Aiheesta muualla

Frederikin kotisivut (arkistoitu)
Frederikin diskografia Veikko Tiiton sivuilla
Henkilökuva Frederikistä Populaarimusiikin museossa (arkistoitu)
Frederikin esitystuotanto Suomen äänitearkistossa (1901–1999)
Frederik | Satumaa | yle.fi [vanhentunut linkki]
Frederik Last.fm:ssä (englanniksi)
Frederik Internet Movie Databasessa. (englanniksi)
Ilkka Sysimetsä lauluntekijänä – Fono.fi
| n k Frederik |
| --- | --- |
Studioalbumit:  Tulin, näin ja voitin...  En periks anna milloinkaan  Se jokin minulla on  Ramaya  Olen Dracula  Tuu jo tangoon  Tsingis Khan  Kolmekymppinen  Alta pois  Roadstar  Singapore  Vänrikki Skool  Poing Poing Poing  Frederik & Café Casablanca  Uhri rakkauden  Parhaat vuodet - Prinssi Frederik XIV  Killeri  Hulabaloo  Adios  Kuka sinä olet  Sä tulit koputtamatta  Täydet kympit  Pelimies  Äijäenergiaa  Ladyboy  Missä on jatkot? 
Kokoelmat:  Parhaat päältä  28 parasta  Pelkkää rautaa  2 alkuperäistä Tsingis Khan ja Kolmekymppinen  20 suosikkia – Tsingis Khan  20 suosikkia – Rensselit pykälään  30 hittiä! – Live  Kovimmat hitit  20 suosikkia – Se jokin sinulla on  Tuu jo tangoon – 35 vuotta rautaista Reetua  Nostalgia  Tähtisarja – 30 suosikkia (Frederik)  Tulin näin ja voitin, Kolmekymppinen  Suomidiskon Kuningas - Livenä Flamingo Clubilla  Finnhits 2012 kiertue  MatsoRakkautta 
Muuta:  diskografia 
| Auktoriteettitunnisteet  |
| --- | --- |
Kansainväliset:  ISNI 2  3  4  5 
Kansalliset:  Suomi (KANTO) 2  3  4  5 
Taiteenala:  MusicBrainz 2  3  4 
Henkilöt:  Ritva  Elonet  Yle 
Muut:  Europeana 
Kesällä 1971 Frederik kiersi tanssilavoja Kostajana.
Luettelo vuonna 2014 kuolleista henkilöistä

Tämä on luettelo vuonna 2014 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tuntematon päivämäärä

'Abd a-Qadir Dagarwal, afganistanilainen eversti ja Afganistanin valtionpäämies 1978 (s. 1944)
Hélène Fize, ranskalainen keskimatkojen juoksija (s. 1914)
Sakari Kumpulainen, suomalainen journalisti (s. 1938)
Jorma Pakkanen, suomalainen kirkkoherra ja kirjailija (s. 1929)
Jory Sherman, yhdysvaltalainen kirjailija (s. 1932)